Na temelju članka 35. stavka 2. i članka 391. Zakona o vlasništvu i drugim stvarnim pravima („Narodne Novine“ broj 91/96, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) i članka 41. Statuta Grada Paga („Službeni glasnik Grada Paga“ broj 5/21), Gradonačelnik Grada Paga objavljuje

**JAVNI NATJEČAJ**

**za prodaju nekretnina u vlasništvu Grada Paga**

1. Predmet ovog Natječaja je prodaja neizgrađenog građevinskog zemljišta u Proboju, i to:

- čest. zem. 8389/959, pašnjak sv. Toma, površine 418 m2, upisane u zk.ul. 8063 k.o. Pag i

- čest. zem. 8389/960, pašnjak sv. Toma, površine 446 m2, upisane u zk.ul. 8063 k.o. Pag.

2. Pravo natjecanja imaju sve fizičke i pravne osobe.

3. Rok za dostavu ponude je 8 (osam) dana od dana objave Natječaja u dnevnom tisku.

4. Ponuda se podnosi za svaku nekretninu posebno i mora sadržavati:

- ime, prezime, adresu i identifikacijski dokument za fizičke osobe, odnosno

naziv tvrtke, sjedište i izvod iz odgovarajućeg registra za pravne osobe,

- oznaku nekretnina za koju se natječe,

- dokaz o uplaćenoj jamčevini, te broj računa za povrat jamčevine u slučaju

neuspjeha u Natječaju,

- izjavu o prihvaćanju uvjeta iz ovog Natječaja i

- ponudbenu cijenu.

5. Početna cijena nekretnina pod točkom 1. iznosi za:

- čest. zem. 8389/959, pašnjak sv. Toma, površine 418 m2, upisane u zk.ul. 8063 k.o. Pag iznosi 60.610,00 EUR te za

- čest. zem. 8389/960, pašnjak sv. Toma, površine 446 m2, upisane u zk.ul. 8063 k.o. Pag iznosi 64.670,00 EUR.

6. Sudionici u Natječaju su dužni položiti jamčevinu u iznosu od 1.000,00 EUR, odnosno 7.534,50 KN.

Uplata jamčevine vrši se na račun PRORAČUNA GRADA PAGA, broj HR9724020061831600006, s time da ponuditelji vrše uplatu pozivom na broj odobrenja: 68 7757-OIB ponuditelja.

7. Ugovor o prodaji zemljišta, kojim će se regulirati međusobna prava i obveze između ugovornih strana, zaključit će se u roku od 15 (petnaest) dana računajući od dana izbora najpovoljnijeg ponuditelja.

Ukoliko izabrani ponuditelj ne zaključi Ugovor o prodaji zemljišta u roku iz točke 7. ovog Natječaja, gubi pravo na uplaćenu jamčevinu.

8. Izabrani ponuditelj dužan je u cijelosti isplatiti kupoprodajnu cijenu u daljnjem roku od 30 (trideset) dana, računajući od dana potpisivanja ugovora. Ukoliko izabrani ponuditelj u spomenutom roku ne isplati kupoprodajnu cijenu u cijelosti, ugovor će se istekom roka smatrati raskinutim, a izabrani ponuditelj gubi pravo na uplaćenu jamčevinu.

9. Porez na promet nekretnine, troškove uknjižbe prijenosa prava vlasništva, kao i sve ostale troškove snosit će izabrani ponuditelj.

10. Za provedbu Natječaja zadužuje se Povjerenstvo za raspolaganje nekretninama u vlasništvu Grada Paga.

11. Nepravovremene, nepotpune ili ponude podnesene od neovlaštenih osoba neće se razmatrati.

12. Odluku o izboru najpovoljnijeg ponuditelja donosi Gradonačelnik Grada Paga, o čemu će ponuditelji biti obaviješteni pisanim putem.

13. Ponude se dostavljaju na adresu Grad Pag, Branimirova obala 1, 23250 Pag, u zatvorenoj omotnici, s naznakom «Ponuda za kupnju nekretnina - Proboj - ne otvarati».

14. Sve dodatne informacije zainteresirane osobe mogu dobiti na broj telefona 023/600-833, odnosno na adresu e-pošte ana.supraha@pag.hr.

15. Grad Pag zadržava pravo bez obrazloženja ne prihvatiti niti jednu ponudu, a da pri tom ne snosi nikakvu odgovornost prema ponuditeljima.

KLASA: 944-01/23-10/1

URBROJ: 2198/24-04/01-23-8

Pag, 18. prosinca 2023. GRADONAČELNIK:

Ante Fabijanić